Diari Oficial de la Generalitat Valenciana


Sumari del DOGV 8082, del 12-07-2017 (2017/5504)

RESOLUCIÓ de 15 de juny de 2017, de la Direcció General de Centres i Personal Docent, per la qual es modifica un lloc de treball docent existent en l'IES d'Enguera.
--------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/5504


Data del document
:   15-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 15 de juny de 2017, de la Direcció General de Centres i Personal Docent, per la qual es modifica un lloc de treball docent existent en l'IES d'Enguera. [2017/5504]  
La Llei orgànica 2/2006, de 3 de maig, d'educació, estableix en la disposició transitòria primera que els funcionaris del cos de mestres adscrits amb caràcter definitiu a llocs dels dos primers cursos de l'Educació Secundària Obligatòria, en el cas que accedisquen al cos de professors d'ensenyança secundària, d'acord amb el que preveu la disposició addicional dotze d'aquesta llei, podran romandre en la seua mateixa destinació en els termes que s'establisquen.  
Respecte d'això, l'Ordre de 5 de desembre de 2000, de la Conselleria de Cultura i Educació (DOGV 02.01.2001), determina el procediment pel qual els funcionaris de carrera del cos de mestres que estan prestant serveis amb destinació definitiva en el primer cicle d'Educació Secundària Obligatòria i accedeixen al cos de professors d'ensenyança secundària poden optar a romandre en la mateixa destinació.  
  
Per Ordre 10/2016, de 3 de maig, de la Conselleria d'Educació, Cultura i Esport, es va convocar procediment selectiu d'accés a cos docent de subgrup superior per al cos de professors d'ensenyança secundària (DOGV 06.05.2016).  
Per Resolució de 13 d'octubre de 2016 (DOGV 06.05.2016), es va aprovar l'expedient del procés selectiu d'accés a cos docent de subgrup superior per al cos de professors d'ensenyança secundària convocat per Ordre 10/2016, de 3 de maig. En el seu annex figura M. Belén Marín Ases com a aspirant seleccionada en el procés.  
  
Per Ordre ECD/49/2017, de 18 de gener (BOE 26, 31.01.2017), a proposta de la Conselleria d'Educació, Investigació, Cultura i Esport de la Comunitat Valenciana, es nomenen funcionaris de carrera del cos de professors d'ensenyança secundària els seleccionats en el procediment selectiu convocat per l'Ordre 10/2016, de 3 de maig. En l'annex d'aquesta ordre es nomena M. Belén Marín Ases como a funcionària de carrera del cos de professors d'ensenyança secundària amb efectes d'1 de setembre de 2016.  
M. Belén Marín Ases ha sol·licitat amb data 03.02.2017 la transformació del seu lloc de treball del cos de mestres en l'IES d'Enguera en un lloc de professors d'ensenyança secundària.  
Vist que M. Belén Marín Ases reuneix els requisits contemplats en la disposició addicional quarta de la LOGSE i la disposició transitòria primera de la Llei orgànica 2/2006, de 3 de maig d'educació, que és funcionària docent del cos de mestres i que ha estat ocupant amb caràcter definitiu des de l'any 2004 un lloc de primer cicle d'Educació Secundària en l'IES d'Enguera, en l'especialitat d'anglés, d'acord amb el seu full de serveis.  
  
En virtut d'això, resolc:  
  
Primer  
Modificar el lloc en l'IES d'Enguera que figura en l'annex d'aquesta resolució, que ocupa la funcionària de carrera del cos de mestres M. Belén Marín Ases que ha accedit al cos de professors d'ensenyança secundària, de manera que es transforma la seua pròpia plaça de forma automàtica en un lloc de professors d'ensenyança secundària de la mateixa especialitat per la qual ha superat el procediment d'accés.  
  
Segon  
La transformació esmentada en l'apartat anterior serà amb efectes de l'1 de setembre de 2016.  
  
Contra la present resolució, que posa fi a la via administrativa, es podrà interposar un recurs potestatiu de reposició davant de l'òrgan que ha dictat l'acte, en el termini d'un mes a comptar des de l'endemà de la seua publicació, de conformitat amb el que preveuen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de juny de 2017.- El director general de Centres i personal Docent: José Joaquín Carrión Candel.